ROMÂNIA
JUDEŢUL TIMIŞ

MUNICIPIUL TIMIŞOARA

PRIMARIA

NR.SC2008 – 23942/24.10.2008






REFERAT

Având în vedere Adresa nr.SC2008 – 23942/23.10.2008     a Partidului Social  Democrat, prin care se precizează faptul că domnul ION RĂDUCANU   a pierdut calitatea de  membru a Partidului Social Democrat, prin excludere,  următorul pe listele partidului fiind domnul Stoia T. Traian Constantin;


În conformitate cu prevederile  art.9  alin.2 lit.h^1 din Legea nr. 393/2004 – privind Statutul aleşilor locali, modificată:

 „Calitatea de consilier local sau de consilier judeţean încetează de drept, înainte de expirarea duratei normale a mandatului , în  caz de  pierdere a calităţii de membru al partidului politic sau al organizaţiei  minorităţilor naţionale pe a cărei liste a fost ales”

Alin.3 prevede: „Încetarea de drept a mandatului  de consilier se constată  se constată de către consiliul local, respectiv de consiliul judeţean, prin hotărâre, la propunerea primarului ori, după caz, a preşedintelui consiliului judeţean sau a oricărui consilier.”

În baza art.12 : „  (1) În toate situaţiile de încetare a mandatului înainte de expirarea duratei normale a acestuia consiliul local sau consiliul judeţean , după caz, adoptă în prima şedinţă ordinară, la propunerea primarului, respectiv a consiliului judeţean, o hotărâre prin care se ia act de situaţia apărută şi se declară vacant locul consilierului în cauză.

(2) Hotărârea va avea la bază, în toate cazurile , un referat constatator semnat de primar şi de secretarul comunei sau oraşului, respectiv de preşedintele consiliului judeţean şi de secretarul general al judeţului. Referatul va fi însoţit de actele justificative”.

Interpretarea prevederilor art.9 alin.(2) lit h ^ 1 din Legea nr. 393/2004, a făcut obiectul Deciziilor Curţii Constituţionale  nr. 915/18.oct.2007 şi nr. 1167/11.dec.2007.

Curtea Constituţională   a respins excepţia de neconstituţionalitate invocată cu privire la prevederile art.9 alin.(2) lit h ^1 , deciziile fiind definitive şi general obligatorii.


Având în vedere  aspectele menţionate:







PROPUNE :

Consiliul Local de Municipiului Timişoara ia act de  încetarea de drept a  mandatului de consilier local  a domnului  ION RĂDUCANU - ales pe lista Partidului Social Democrat la data de  1 iunie 2008 -  şi  declară vacant locul acestuia în Consiliul Local al Municipiului Timişoara.

                      PRIMAR,



        SECRETAR,
Dr. ing. GHEORGHE CIUHANDU                           Jr.  IOAN COJOCARI

